 Madaxweyne Muuse Biixi Cabdi waxa uu ugu horrayn caddeeyey inuu bulshada u ballan qaadayo fulinta wax kasta oo horumarka dalka ku saabsanaa ay xisbiga KULMIYE iyo axsaabta kale ee mucaaridka ahiba ku ololeeyeen waqtigii doorashada, isla markaana diyaar u yahay in lagula xisaabtamo, waxaana uu yidhi, Xisbi kasta ahow oo wixii aad doonaysay ee horumar ah ayuun baan waddadeeda marayaa, haddii aan ka leexdo kii KULMIYE ahaa, kii WADDANI ahaa iyo kii UCID ahowba kalladhka isoo qabo oo sidaad leedahay I dheh waan kuu qabsoomayaaye. 